Kyllä, kun tietyt edellytykset täyttyvät. Voit toimia yrittäjänä, vaikka olisit samaan aikaan palkkatyössä muualla tai opiskelija. Sivutoiminen yrittäjä harjoittaa yritystoimintaa, mutta ansaitsee pääasiallisen toimeentulonsa muilla tavoin kuin itsenäisenä yrittäjänä. Yrittäjän eläkevakuutus eli YEL-vakuutus on pakollinen myös sivutoimiselle yrittäjälle, kun tietyt edellytykset täyttyvät. Lain mukaan, YEL-vakuutus on pakollinen jokaiselle 18–69-vuotiaalle yrittäjälle, jonka yrittäjätoiminta kestää vähintään neljä kuukautta ja jonka arvioitu YEL-työtulo on yli 8261,71 euroa vuodessa (2022). Sivutoimisella yrittäjällä on usein pääasiallisen toimeentulonsa myötä työnantajan hänelle ottama TyEL-vakuutus, ja sen lisäksi hänen itsensä hankkima YEL-vakuutus.